Gianluigi Donnarumma se jibqa' ma' AC Milan Huwa mifhum li Chelsea u Manchester United tilfu ċ-ċans li jiffirmaw lil Gianluigi Donnarumma hekk kif il-goalkeeper qed jippjana li jibqa' ma' AC Milan. Iż-żewġ clubs mill-Premier League kienu f'taqtiegħa bejniethom biex jiffirmaw lill-goalkeeper internazzjonali tal-Italja, li diġà għamel qrib il-250 dehra għal Milan minkejja li riċentement għalaq 22 sena. Donnarumma għandu jsir aġent ħieles fl-aħħar tal-istaġun, iżda jidher li ż-żagħżugħ ġie konvint li jifirma kuntartt ġdid mar-Rossoneri b'termini ġodda. Huwa ssuġġerit li Donnarumma se jaqla' sa £6m kull sena meta jiffirma formalment il-ftehim il-ġdid fit-tul. Din tkun ukoll daqqa ta' ħarta kbira għar-rivali tas-Serie A Juventus, peress li huma stess ġew meqjusa bħala destinazzjoni possibbli għall-goalkeeper imwieled f'Napli. Il-midfielder Hakan Calhanoglu se jkun ukoll barra mill-kuntratt fix-xahrejn li ġejjin, għalkemm Milan irnexxielhom jorbtu lill-attakkant veteran Zlatan Ibrahimovic b'estensjoni fil-kuntratt ta' 12-il xahar matul il-ġimgħa li għaddiet.